ประทับใจ ชาวญี่ปุ่นร่วมงาน เทศกาลไทย ณ นครโอซากา 2560 กว่า 2.7 แสนคน
เทศกาลไทย ณ นครโอซากา, ปี 2560 ประสบความสำเร็จอีกปี คนร่วมงานกว่า 270,000 คน ผลไม้ยอดนิยมของชาวญี่ปุ่นโดยเฉพาะมะม่วง มังคุด และทุเรียน ส่วนการแสดงของยุวทูตวัฒนธรรมโรงเรียนไทยรัฐวิทยา 12 เป็นที่ชื่นชมแก่ชาวญี่ปุ่น ขณะที่ศิลปินไทยโชว์ปิดงานสุดประทับใจ,ผู้สื่อข่าวไทยรัฐ รายงานบรรยากาศ,เทศกาลไทย ณ นครโอซากา, ครั้งที่ 15 ประจำปี 2560 วันที่สองมาว่า ชาวไทย ชาวญี่ปุ่น และชาวต่างชาติต่างหลั่งไหลเข้าชมงานกันแน่นขนัด เนื่องจากเป็นวันอาทิตย์ส่วนใหญ่จึงไปกันเป็นครอบครัว เพื่อเลือกซื้ออาหาร ผลไม้ และสินค้าที่ชื่นชอบ ก่อนจะไปนั่งชมการแสดงด้านวัฒนธรรมที่หน้าเวทีใหญ่ของขณะที่สังเวียนสาธิตมวยไทยก็ได้รับความสนใจจากบรรดาสาวๆ ญี่ปุ่นไปยืนดูและเชียร์กันอย่างสนุกสนาน,จากการสอบถาม นางพวงแก้ว ลือหทัยโอภาส เจ้าของร้านอมันรูทซ์ จากกรุงโตเกียว ซึ่งมาเปิดร้านขายผลไม้ในกล่าวว่า บ้านอยู่สุขาภิบาล 3 กทม. มาเรียนและทำงานวิจัยด้านการเกษตรในญี่ปุ่น และแต่งงานกับชาวญี่ปุ่น มาขายของในงานเทศกาลไทยได้ 6 ปีแล้ว ปกติไม่มีหน้าร้าน ขายผ่านเว็บไซต์ ปีนี้นำมะม่วงกับมังคุดจากสวนของญาติที่ จ.จันทบุรีมาขาย คนญี่ปุ่นชอบกินมะม่วงมาก รองลงมาเป็นมังคุด และทุเรียน จบงานนี้จะไปขายในงานเทศกาลไทยอีกจังหวัด เหตุที่มาขายในงานเพราะขายได้มากกว่าปกติ,นางสุภัทรา คาวาชิตะ กล่าวว่าปีนี้มาเปิดขาย 2 ร้าน ชื่อร้านกรุงเทพ ขายอาหารไทยและน้ำแข็งไส อาหารไทยขายดีทุกปีอยู่แล้ว ปีนี้น้ำแข็งไสขายดีมาก เนื่องจากแดดจัดอากาศร้อน เด็ดสุดคือ น้ำแข็งไสรสมะม่วงถูกปากชาวญี่ปุ่นต่อแถวซื้อยาวเหยียด,นางอ้อย ธงชัย เจ้าของร้านเอเชียสยาม มาจากจังหวัดคานากาวา อยู่ญี่ปุ่นมา 30 ปีแล้ว ปกติเปิดร้านขายผักให้คนไทย ผักส่วนหนึ่งนำเข้าจากประเทศไทย เช่น ตะไคร้ ใบมะกรูด ขายดี มาร่วม3 ปีแล้ว งานนี้ลูกค้าส่วนใหญ่เป็นชาวญี่ปุ่น,สำหรับบรรยากาศเวทีวัฒนธรรมวันสุดท้าย ผู้ชมให้ความสนใจชมการแสดงนาฏศิลป์กันมาก โดยการแสดงของนักเรียนนาฏศิลป์โรงเรียนไทยรัฐวิทยา 12 (บ้านเอก) อ.แม่อาย จ.เชียงใหม่ ยุวทูตวัฒนธรรม จัดแสดงเป็นวันที่สอง 3 ชุด และชุดปิดท้าย สานสัมพันธ์มิตรไมตรีญี่ปุ่น-ไทย ซึ่งนักเรียนแต่งชุดไทยและญี่ปุ่นร่ายรำผสมผสานการรำไทยและญี่ปุ่น แสดงให้เห็นการเชื่อมโยงวัฒนธรรมที่กลมกลืนกันได้อย่างลงตัวระหว่างไทยและญี่ปุ่น สร้างความประทับใจ เรียกเสียงปรบมือเกรียวกราวยาวนาน,ขณะที่การแสดงนาฏศิลป์คณะไทยมีดี และคณะนาฏศิลป์จาก จ.เชียงใหม่ ที่ ททท.สนง.โอซากา จัดมาโปรโมตท่องเที่ยวเชียงใหม่ รวมทั้งการแสดงของมิสไทยแลนด์เวิลด์ปี 2015 และ 2016 ได้รับความสนใจจากผู้ชมไม่น้อยเช่นกัน ก่อนส่งท้ายปิดงานด้วยการแสดงของคณะศิลปินไทยหลากหลายสไตล์ เรียกเสียงกรี๊ดจากผู้ชมที่ทั้งร้องทั้งเต้นสนุกสนานด้วยความประทับใจ,นายบรรสาน บุนนาค เอกอัครราชทูต ณ กรุงโตเกียว กล่าวว่า การจัดเทศกาลไทย ณ นครโอซากา ครั้งนี้ มีผู้เข้าร่วมงานประมาณ 2.7 แสนคน และการที่คนมามาก ทำให้สินค้าขายได้มากตามไปด้วย ทั้งนี้ได้เน้นในเรื่องการสร้างความตระหนักรู้ในด้านความสัมพันธ์ไทย-ญี่ปุ่น วัฒนธรรมประเพณี อาหาร พืชผักผลไม้ สินค้าต่างๆ ของไทย มากกว่าผลกำไร,นางชนิดา กมลนาวิน รองกงสุลใหญ่ ณ นครโอซากา เปิดเผยว่า ปีนี้นับว่าประสบความสำเร็จอีกปี อาหารที่ขายดีเป็นอาหารเมนูดั้งเดิม เช่น ผัดไทย อาหารอีสาน วันแรกมีคนมาร่วมงานประมาณ 1.5 แสนคน อาหาร เครื่องดื่ม ขายดีมาก อาจเป็นเพราะอากาศร้อนเนื่องจากแดดจัด และมีกรณีที่มีคนวิจารณ์เรื่องค่าเช่าแพงนั้น อาจเป็นเพราะในปีนี้มีเรื่องค่าใช้จ่ายสูงขึ้น เป็นเรื่องค่าประกันสถานที่ แต่เงินประกันจะจ่ายคืนให้หลังเสร็จต้องขอขอบคุณทุกหน่วยร้านค้า คนไทยในญี่ปุ่น ที่มีส่วนร่วม ขอบคุณสปอนเซอร์ทุกฝ่าย ททท. การบินไทย ไทยแอร์เอเชีย มูลนิธิไทยรัฐ ที่นำนักเรียนยุวทูตวัฒนธรรมมาร่วมแสดง.
งานเทศกาลไทย ณ นครโอซากา ปี 2560 ประสบความสำเร็จอีกปี คนร่วมงานกว่า 270,000 คน ผลไม้ยอดนิยมของชาวญี่ปุ่นโดยเฉพาะมะม่วง มังคุด และทุเรียน ส่วนการแสดงของยุวทูตวัฒนธรรมโรงเรียนไทยรัฐวิทยา 12 เป็นที่ชื่นชมแก่ชาวญี่ปุ่น 
เทศกาลไทย ณ นครโอซากา,โตเกียว,โรงเรียนไทยรัฐวิทยา,ยุวทูตวัฒนธรรม,ไทย-ญี่ปุ่น